Ma aha cisbitaalka Doolow oo kaliya xarumaha caafimaad ee la daalaa dhacaya la tacaalidda bukaannada gobolka, sidoo kale waxaa jirta in iyana goobo caafimaad oo fara badan oo ku yaalla Gedo ay saaran yihiin culeysyo la xiriira dawo yari, kuwaasoo aan si rasmi ah ku kaafin karin baahiyaha caafimaad ee ka jira gobolka, hase ahaatee inta badan goobaha sida bilaashka ah loogu dabiibo dadweynaha ayaa laga helaa oo kaliya daweynta cudurrada inta badan haleela bulshada, sida Duumada, Nafaqa darrida, Shubanka iyo qaar kale.
